మహ్మద్ అస్రారుల్ హక్

మహ్మద్ అస్రారుల్ హక్ (15 ఫిబ్రవరి 1942 - 7 డిసెంబర్ 2018) భారతదేశానికి చెందిన రాజకీయ నాయకుడు. ఆయన కిషన్‌గంజ్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు. 

ఖాస్మీ ఆల్ ఇండియా ముస్లిం పర్సన్స్ లా బోర్డు సభ్యుడు, ఆల్ ఇండియా మిల్లీ కౌన్సిల్ అధ్యక్షుడిగా కూడా ఉన్నాడు.
రాజకియ జీవితం
మౌలానా అస్రార్-ఉల్-హక్ ఖాస్మీ రాజకీయాల పట్ల ఆసక్తితో రాజకీయాలలోకి వచ్చి పార్టీలో వివిధ హోదాల్లో పని చేసి 1989లో కిషన్‌గంజ్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయాడు. ఆయన ఆ తరువాత 1998లో సమాజ్ వాదీ పార్టీ అభ్యర్థిగా, 1999లో ఎన్‌సీపీ అభ్యర్థిగా పోటీ చేసి ఓడిపోయాడు. ఆయన 2009 లోక్‌సభ ఎన్నికలలో భారత జాతీయ కాంగ్రెస్ పార్టీ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికై పార్లమెంట్‌లో హోం వ్యవహారాల స్టాండింగ్ కమిటీ సభ్యుడిగా పని చేశాడు. 

ఖాస్మీ 2014 లోక్‌సభ ఎన్నికలలో భారత జాతీయ కాంగ్రెస్ పార్టీ అభ్యర్థిగా పోటీ చేసి రెండోసారి లోక్‌సభ సభ్యుడిగా ఎన్నికై పార్లమెంట్‌లో పరిశ్రమపై స్టాండింగ్ కమిటీ సభ్యుడిగా, మైనారిటీ వ్యవహారాల మంత్రిత్వ శాఖ కన్సల్టేటివ్ కమిటీ ప్రత్యేక ఆహ్వానితుడిగా, మానవ వనరుల అభివృద్ధి మంత్రిత్వ శాఖ సలహా కమిటీ సభ్యుడిగా, జవహర్‌లాల్ నెహ్రూ విశ్వవిద్యాలయం న్యాయస్థానం సభ్యుడిగా పని చేశాడు.

మరణం
మౌలానా అస్రార్-ఉల్-హక్ ఖాస్మీ గుండెపోటుతో 7 డిసెంబర్ 2018న మరణించారు. ఆయనకు ఇద్దరు కుమారులు, ముగ్గురు కుమార్తెలు ఉన్నారు.
మూలాలు  

వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు